«Cartes nel horru (y delles hestories más)» d’Inaciu Galán, «Baxo’l pumar» de Marga Pedrayes y «L’escudu d’armes de Xixón» de Xuan F. Bas
#000006
Esti xueves 17 de xunu a 21:00 hores va celebrase la presentación de les novedaes de Cuatro Gotes Ediciones na carpa 2 de la Feria del Llibru de Xixón. Lluis Fanjul, de Cuatro Gotes, va conducir la mesa na que van presentase «Baxo’l pumar», novela de Marga Pedrayes; «Cartes nel horru (y delles hestories más)», recopilación de rellatos d’Inaciu Galán, y l’estudiu «L’escudu d’armes de Xixón. La iconografía de Pelayu», Xuan F Bas Costales.
#000007
La escritora Pilar Sánchez Vicente va presentar a Inaciu Galán y el so llibru, un volume nel qu’axunta los rellatos y microrrellatos qu’espublizó en revistes o colos qu’algamó premios nos últimos años, xunto a otros inéditos. Nesti llibru recuéyense pieces narratives escrites en momentos mui distintos y con temes estremaos, que van dende’l terror al amor, pasando pel rellatu hestóricu y la recopilación d’hestories populares, teniendo en común la busca d’un elementu sorpresivu pal llector.
#000008
Marga Pedrayes va presentar la so novela «Baxo’l pumar». La hestoria d’esta novela ñació va dellos años cola idea de retratar la evolución d’un pequeñu llagar familiar a lo llargo d’un sieglu y mediu. Tres dellos cambeos, Marga consideró que tendría de ser un llibru de rellatos n’asturianu, por ser l’idioma del ámbitu sidreru asturianu, onde narra la obsesión del protagonista, Colás, por una pumarada.
#000009
El sábadu, nun actu diferente, Cuatro Gotes Ediciones va presentar tamién el númberu nuevu de la revista Formientu, que fai esti 2021 quince años d’andadura.
#000011
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu
#000012
Uviéu acueye la primer edición de la Feria d’Edición Asturiana
#000014
Sonia Uría gana’l concursu lliterariu ‘Ensin muyeres, nun hai idiomes’ cola...
#000017